smcproject/ml-wiki-sentences huggingface dataset:
താരവ്യൂഹത്തിന്റെ കേന്ദ്രത്തിൽ നക്ഷത്രസാന്ദ്രത അസാധാരണമാം വിധം ഉയർന്ന മേഖലയുണ്ട്, ഈ നക്ഷത്രങ്ങൾ ഒരു തമോദ്വാരത്തിന് ചുറ്റുമായിരിക്കണം സ്ഥിതിചെയ്യുന്നത്.
ഒരു ലക്ഷത്തിലേറെ നക്ഷത്രങ്ങൾ താരവ്യൂഹത്തിലുണ്ട്.
112 ചരനക്ഷത്രങ്ങളും 8 പൾസാറുകളും ഇവയിൽപ്പെടുന്നു.
M15 C ഒരു ഇരട്ട ന്യൂട്രോൺ നക്ഷത്ര വ്യവസ്ഥയാണ്.
ഒരു ഗോളീയ താരവ്യൂഹത്തിനുള്ളിൽ ആദ്യമായി ഒരു ഗ്രഹനീഹാരിക നിരീക്ഷിക്കപ്പെട്ടത് M15 ലാണ് - പീസ് 1 .
1928-ലാണ് ഇത് കണ്ടെത്തിയത്.
അതിനുശേഷം മൂന്ന് ഗ്രഹനീഹാരികകളേ ഗോളീയ താരവ്യൂഹങ്ങൾക്കുള്ളിൽ ഇതുവരെ നിരീക്ഷിക്കപ്പെട്ടിട്ടുള്ളൂ.
ഉഹുറു , ചന്ദ്ര എക്സ്-റേ ദൂരദർശിനി എന്നീ ഉപഗ്രഹങ്ങൾ M15-ൽ Messier 15 X-1 (4U 2129+12), Messier 15 X-2 എന്നീ രണ്ട് എക്സ്-റേ സ്രോതസ്സുകളെ കണ്ടെത്തിയിട്ടുണ്ട്.
Messier 15 X-1 ഭാദ്രപദം രാശിയിലെത്തന്നെ ആദ്യമായി നിരീക്ഷിക്കപ്പെട്ട എക്സ് റേ സ്രോതസ്സാണ്.
M15 ന്റെ സ്ഥാനം അവലംബം
നിർദ്ദേശാങ്കങ്ങൾ : 21 h 29 m 58.38 s , +12° 10′ 00.6″
മെസ്സിയർ 23 ഇംഗ്ലീഷ് വിലാസം https://ml.wikipedia.org/wiki/Messier_23
ധനു രാശിയിൽ സ്ഥിതിചെയ്യുന്ന ഒരു തുറന്ന താരവ്യൂഹമാണ് മെസ്സിയർ 23 ( M23 ) അഥവാ NGC 6494 .
ചാൾസ് മെസ്സിയറാണ് 1764 ജൂൺ 20-ന് ഈ താരവ്യൂഹത്തെ ആദ്യമായി നിരീക്ഷിച്ച് തന്റെ പട്ടികയിൽ ഇരുപത്തിമൂന്നാമത്തെ അംഗമായി ഉൾപ്പെടുത്തിയത്.
ഇടത്തരം ദൂരദർശിനികളുപയോഗിച്ച് ഈ താരവ്യൂഹത്തെ നിരീക്ഷിക്കാൻ സാധിക്കും.
ഭൂമിയിൽ നിന്ന് 2150 പ്രകാശവർഷം ആണ് M23-ലേക്കുള്ള ദൂരം.
150 ഓളം നക്ഷത്രങ്ങൾ ഈ താരവ്യൂഹത്തിൽ നിരീക്ഷിക്കപ്പെട്ടിട്ടുണ്ട്, ഇവയിൽ ഏറ്റവും പ്രകാശം കൂടിയവയുടെ ദൃശ്യകാന്തിമാനം 9.2 ആണ്.
M23 ന്റെ സ്ഥാനം
നിർദ്ദേശാങ്കങ്ങൾ : 17 h 56 m 48 s , +19° 01′ 00″
മെസ്സിയർ 24 ഇംഗ്ലീഷ് വിലാസം https://ml.wikipedia.org/wiki/Messier_24
ധനു രാശിയിൽ സ്ഥിതിചെയ്യുന്ന ഒരു നക്ഷത്രവ്യൂഹമാണ് മെസ്സിയർ 24 ( M24 ) അഥവാ IC 4715 .
ധനു നക്ഷത്രമേഘം (Sagittarius Star Cloud), ഡെൽ കോസ്റ്റിഷ് (Delle Caustiche) എന്ന പേരുകളിലും ഇത് അറിയപ്പെടുന്നു.
ധനു രാശിയിലെ ഗാമ, ഡെൽറ്റ നക്ഷത്രങ്ങൾക്ക് വടക്കായി സ്ഥിതിചെയ്യുന്ന വലിയ ധനു നക്ഷത്രമേഘവുമായി തെറ്റിദ്ധരിക്കാതിരിക്കാൻ ചെറിയ ധനു നക്ഷത്രമേഘം എന്ന പേരിട്ടും ഇതിനെ വിളിക്കാറുണ്ട്.
ചാൾസ് മെസ്സിയർ 1764 ജൂൺ 20-ന് ഇതിനെ കണ്ടെത്തുകയും തന്റെ പട്ടികയിൽ ഇരുപത്തിനാലാമത്തെ അംഗമായി ഉൾപ്പെടുത്തുകയും ചെയ്തു സവിശേഷതകൾ
M24-നെ കണ്ടെത്തിയ മെസ്സിയർ "അനേകം നക്ഷത്രങ്ങളടങ്ങിയ നെബുലോസിറ്റി" എന്നാണതിനെ വിശേഷിപ്പിച്ചത്.
ഒന്നര ഡിഗ്രിയോളം കോണീയവ്യാസം അദ്ദേഹം കണക്കാക്കി.
NGC 6603 , മർകരിയൻ 38 എന്നീ തുറന്ന താരവ്യൂഹങ്ങളും എഡ്വേഡ് എമേഴ്സൺ ബർണാഡ് B92, B93 എന്നിങ്ങനെ പട്ടികപ്പെടുത്തിയ രണ്ട് ഇരുണ്ട നീഹാരികകളും M24 ന്റെ ഭാഗമാണ്.
M24 എന്നത് NGC 6603 തന്നെയാണെന്ന് ചിലർ തെറ്റായി പട്ടികപ്പെടുത്തിയിട്ടുമുണ്ട്.
ആകാശഗംഗയുടെ ധനു, ധനു-ഓരായം സ്പൈറൽ ആമുകളുടെ ഭാഗമാണ് M24 ലെ അംഗങ്ങൾ.
M24 ന്റെ സ്ഥാനം അവലംബം
നിർദ്ദേശാങ്കങ്ങൾ : 18 h 16.5 m 00 s , −18° 29′ 00″
മെസ്സിയർ 14 ഇംഗ്ലീഷ് വിലാസം https://ml.wikipedia.org/wiki/Messier_14
സർപ്പധരൻ രാശിയിലെ ഒരു ഗോളീയ താരവ്യൂഹമാണ് മെസ്സിയർ 14 ( M14 ) അഥവാ NGC 6402 .
ചാൾസ് മെസ്സിയറാണ് ഇത് കണ്ടെത്തി തന്റെ പട്ടികയിൽ പതിനാലാമത്തെ അംഗമായി ചേർത്തത്.
ബൈനോകുലറുകളുപയോഗിച്ച് താരവ്യൂഹത്തെ എളുപ്പത്തിൽ കാണാനാകും ഇടത്തരം ദൂരദർശിനികൾക്ക് ഇതിനെ നക്ഷത്രങ്ങളെയും വേർതിരിക്കാൻ സാധിക്കും.
M14 ലെ പ്രഭയേറിയ നക്ഷത്രങ്ങളുടെ ദൃശ്യകാന്തിമാനം 14 ആണ്.
M14 ന് മൂന്ന് ഡീഗ്രി തെക്കുപടിഞ്ഞാറായി NGC 6366 എന്ന ഗോളീയ താരവ്യൂഹം സ്ഥിതിചെയ്യുന്നു.
ഭൂമിയിൽ നിന്ന് 30,000 പ്രകാശവർഷം അകലെയായാണ് M14-ന്റെ സ്ഥാനം.
ലക്ഷക്കണക്കിന് നക്ഷത്രങ്ങളടങ്ങിയ ഈ താരവ്യൂഹത്തിന്റെ തേജസ്സ് സൂര്യന്റേതിന് നാല് ലക്ഷം മടങ്ങ് വരും, കേവലകാന്തിമാനം -9.12 ആണ്.
100 പ്രകാശവർഷം വ്യാസമുള്ള താരവ്യൂഹത്തിന് ദീർഘവൃത്താകൃതിയാണുള്ളത്.
70 ചരനക്ഷത്രങ്ങൾ M14 ൽ നിരീക്ഷിക്കപ്പെട്ടിട്ടുണ്ട്.
ഇവയിലധികവും ഡബ്ല്യു വർജിനിസ് ചരങ്ങളാണ് .
1938-ൽ ഒരു നോവയും താരവ്യൂഹത്തിൽ പ്രത്യക്ഷപ്പെട്ടിരുന്നു.
എന്നാൽ ഇക്കാലത്തെ ഫോട്ടോഗ്രാഫുകളിൽ നിന്ന് 1964-ൽ മാത്രമാണ് ഇക്കാര്യം മനസ്സിലാക്കാനായത്.
നോവയ്ക്ക് ഏറ്റവും പ്രകാശം കൂടിയ സമയത്ത് ദൃശ്യകാന്തിമാനം 9.2 വരെ ആയിരുന്നു.
M14 ന്റെ സ്ഥാനം അവലംബം
നിർദ്ദേശാങ്കങ്ങൾ : 17 h 37 m 36.15 s , −03° 14′ 45.3″
മെസ്സിയർ 19 ഇംഗ്ലീഷ് വിലാസം https://ml.wikipedia.org/wiki/Messier_19
സർപ്പധരൻ രാശിയിൽ സ്ഥിതിചെയ്യുന്ന ഒരു ഗോളീയ താരവ്യൂഹമാണ് മെസ്സിയർ 19 ( M19 ) അഥവാ NGC 6273 .
ചാൾസ് മെസ്സിയറാണ് ഈ താരവ്യൂഹത്തെ കണ്ടെത്തി തന്റെ പട്ടികയിൽ പത്തൊമ്പതാമത്തെ അംഗമായി രേഖപ്പെടുത്തിയത്.
1764 ജൂൺ 5-നാണ് ചാൾസ് മെസ്സിയർ ഈ താരവ്യൂഹത്തെ കണ്ടെത്തിയത്.
ആ വർഷം തന്നെ മെസ്സിയർ വസ്തുക്കളുടെ പട്ടികയിൽ അദ്ദേഹം ഇതിനെ ചേർത്തു.
താരവ്യൂഹത്തിലെ നക്ഷത്രങ്ങളെ ആദ്യമായി വേർതിരിച്ചുകണ്ടത് 1784-ൽ വില്യം ഹെർഷലാണ് .
"എണ്ണമറ്റ നക്ഷത്രങ്ങളായി വേർതിരിച്ചുകാണാൻ സാധിക്കുന്ന ഉത്കൃഷ്ടമായ താരവ്യൂഹം" എന്നാണ് അദ്ദേഹത്തിന്റെ മകനായ ജോൺ ഹെർഷൽ M19-നെ വിശേഷിപ്പിച്ചത്.
തീറ്റ ഒഫ്യൂക്കി നക്ഷത്രത്തിന് നാലര ഡിഗ്രി പടിഞ്ഞാറ്-കിഴക്കുപടിഞ്ഞാറായാണ് M19 സ്ഥിതിചെയ്യുന്നത്.
ബൈനോകുലറുകൾ ഉപയോഗിച്ചാൽ അസ്പഷ്ടമായൊരു പൊട്ടായിട്ടാണ് താരവ്യൂഹം ദൃശ്യമാവുക.
25 cm അപ്പെർച്വർ ഉള്ള ദൂരദർശിനിയിലൂടെ വീക്ഷിച്ചാൽ 3′×4′ കാമ്പും 5′×7′ വലയവും കാണാനാകും.
ദൃശ്യപ്രകാശമുപയോഗിച്ച് നിരീക്ഷിക്കുമ്പോൾ വളരെ ദീർഘവൃത്താകാരം കൂടിയ ഗോളീയ താരവ്യൂഹങ്ങളിലൊന്നാണ് M19.
വാതകങ്ങളും പൊടിയും താരവ്യൂഹത്തിന്റെ കിഴക്കുഭാഗത്തുനിന്നു വരുന്ന പ്രകാശം ആഗിരണം ചെയ്യുന്നതിനാലാണ് M19 ഈ രൂപത്തിൽ ദൃശ്യമാകുന്നത്.
ഇൻഫ്രാറെഡ് തരംഗങ്ങളുപയോഗിച്ച് നിരീക്ഷിച്ചാൽ ഗോളരൂപത്തിൽ നിന്നുള്ള വ്യതിയാനം കുറവാണ്.
ഭൂമിയിൽ നിന്ന് 28.7 kly (8.8 kpc ) അകലെയായാണ് M19 സ്ഥിതിചെയ്യുന്നത്.
ആകാശഗംഗയുടെ കേന്ദ്രത്തിന് വളരെയടുത്തായാണ് സ്ഥാനം, കേന്ദ്രത്തിൽ നിന്നുള്ള ദൂരം 6.5 kly (2.0 kpc) മാത്രമാണ്.
സൂര്യന്റെ 11 ലക്ഷം ഇരട്ടി പിണ്ഡം ഉൾക്കൊള്ളുന്ന ഈ താരവ്യൂഹത്തിന് 1190 കോടിയോളം വർഷം പ്രായമുണ്ട്.
നാല് സെഫീഡ് ചരങ്ങളും RV ടൗറി ചരങ്ങളും M19-ൽ നിരീക്ഷിക്കപ്പെട്ടിട്ടുണ്ട്.
ഇതിനുപുറമെ ആവർത്തനകാലം അറിയപ്പെടുന്ന ഒരു RR ലൈറെ ചരമെങ്കിലുമുണ്ട് .
റോസാറ്റ് പദ്ധതിക്ക് ഈ താരവ്യൂഹത്തിൽ എക്സ്-റേ സ്രോതസ്സുകളെയൊന്നും കണ്ടെത്താനായില്ല.
M19 ന്റെ സ്ഥാനം അവലംബം
നിർദ്ദേശാങ്കങ്ങൾ : 17 h 02 m 37.69 s , −26° 16′ 04.6″
മെസ്സിയർ 21 ഇംഗ്ലീഷ് വിലാസം https://ml.wikipedia.org/wiki/Messier_21
ധനു രാശിയിൽ സ്ഥിതിചെയ്യുന്ന ഒരു തുറന്ന താരവ്യൂഹമാണ് മെസ്സിയർ 21 ( M21 ) അഥവാ NGC 6531 .
ചാൾസ് മെസ്സിയറാണ് 1764 ജൂൺ 5-ന് ഈ താരവ്യൂഹത്തെ ആദ്യമായി നിരീക്ഷിക്കുകയും തന്റെ പട്ടികയിലെ ഇരുപത്തിഒന്നാമത്തെ വസ്തുവായി രേഖപ്പെടുത്തുകയും ചെയ്തത്.
ബൈനോകൂലറുകളുപയോഗിച്ചാൽ ഈ താരവ്യൂഹത്തെ കഷ്ടിച്ച് നിരീക്ഷിക്കാൻ സാധിക്കും.
ഇടത്തരം ദൂരദർശിനികൾക്ക് ഇതിലെ നക്ഷത്രങ്ങളെ വേർതിരിച്ചു കാണിക്കാനുമാകും.
ഉയർന്ന വിക്ഷണകോണുള്ള ദൂരദർശിനികളിലൂടെ നിരീക്ഷിച്ചാൽ വളരെ സുന്ദരമായ ഒരു ജ്യോതിശാസ്ത്രവസ്തുവാണിത്.
മെസ്സിയർ 20 ന് സമീപത്തായാണ് ഇതിന്റെ സ്ഥാനം.
46 ലക്ഷം വർഷം മാത്രം പ്രായമുള്ള M21 താരതമ്യേന പഴക്കം കുറഞ്ഞ തുറന്ന താരവ്യൂഹങ്ങളിലൊന്നാണ്.
ഏതാണ്ട് 57 നക്ഷത്രങ്ങളുള്ള ഈ താരവ്യൂഹത്തിന്റെ നക്ഷത്രസാന്ദ്രത ഉയർന്നതാണ് - കേന്ദ്രത്തിലെ നക്ഷത്രങ്ങൾക്കിടയിൽ 1 പ്രകാശവർഷത്തോളം മാത്രമാണ് അകലം.
ഈ താരവ്യൂഹത്തിലെ ഏറ്റവും പ്രകാശമേറിയ നക്ഷത്രങ്ങൾ B0 സ്പെക്ട്രൽ തരത്തിൽ പെട്ടവയാണ്.
ഏതാനും നീല ഭീമന്മാരുണ്ടെങ്കിലും M21 ലെ നക്ഷത്രങ്ങളധികവും പ്രകാശം കുറഞ്ഞവയാണ്.
M21 ന്റെ സ്ഥാനം
നിർദ്ദേശാങ്കങ്ങൾ : 18 h 04 m 36 s , +22° 30′ 00″
മെസ്സിയർ 13 ഇംഗ്ലീഷ് വിലാസം https://ml.wikipedia.org/wiki/Messier_13
ജാസി രാശിയിലെ ഒരു ഗോളീയ താരവ്യൂഹമാണ് മെസ്സിയർ 13 ( M13 ) അഥവാ NGC 6205 .
ഹെർക്യുലിസ് ഗ്ലോബുലാർ ക്ലസ്റ്റർ എന്ന പേരിലും ഇത് അറിയപ്പെടുന്നു.
ഉത്തരാർദ്ധഗോളത്തിലെ ഏറ്റവും പ്രശസ്തമായ ഗോളീയ താരവ്യൂഹങ്ങളിലൊന്നായ ഇത് കണ്ടെത്തിയത് എഡ്മണ്ട് ഹാലിയാണ് .
മൂന്ന് ലക്ഷത്തോളം നക്ഷത്രങ്ങൾ ഈ താരവ്യൂഹത്തിലുണ്ട്.
ശാസ്ത്രസാഹിത്യകൃതികളിലും M13 പലതവണ പ്രത്യക്ഷപ്പെട്ടിട്ടുണ്ട്.
1714-ൽ എഡ്മണ്ട് ഹാലിയാണ് ആദ്യമായി താരവ്യൂഹത്തെ നിരീക്ഷിക്കുന്നത്.
ചാൾസ് മെസ്സിയർ 1764 ജൂൺ 1-ന് ഇതിനെ തന്റെ പട്ടികയിലെ പതിമൂന്നാമത്തെ അംഗമായി ചേർത്തു.
ദൃശ്യകാന്തിമാനം 5.8 ആയതിനാൽ തെളിഞ്ഞ ആകാശത്ത് നഗ്നനേത്രങ്ങൾ കൊണ്ട് ഈ താരവ്യൂഹത്തെ കഷ്ടിച്ച് കാണാനാകും.
ഉത്തരാർദ്ധഗോളത്തിലെ ഏറ്റവും പ്രഭയേറിയ ഗോളീയ താരവ്യൂഹവും മെസ്സിയർ വസ്തുക്കളിൽ വച്ച് ഏറ്റവും പ്രഭയേറിയ ഗോളീയ താരവ്യൂഹവുമാണ് M13.
23 ആർക്‌മിനിറ്റ് ആണ് താരവ്യൂഹത്തിന്റെ കോണീയ വ്യാസം.
ജാസി രാശിയിലെ കീസ്റ്റോണിന്റെ ഭാഗമായ ഈറ്റ , സീറ്റ നക്ഷത്രങ്ങൾക്കിടയിൽ ഒരു നേർരേഖ വരച്ചാൽ അത് താരവ്യൂഹത്തിലൂടെ കടന്നുപോകും.
NGC 6207 , IC 4617 എന്ന താരാപഥങ്ങൾ M13ന്റെ സമീപത്തായി സ്ഥിതിചെയ്യുന്നു.
ഭൂമിയിൽ നിന്ന് 25,100 പ്രകാശവർഷം അകലെയായാണ് M13 നിലകൊള്ളുന്നത്, 145 പ്രകാശവർഷമാണ് വ്യാസം.
മൂന്ന് ലക്ഷത്തോളം നക്ഷത്രങ്ങളുള്ള താരവ്യൂഹത്തിലെ ഏറ്റവും പ്രഭയേറിയ നക്ഷത്രം ചരനക്ഷത്രമായ V11 ആണ്, 11.95 ആണ് ഇതിന്റെ ദൃശ്യകാന്തിമാനം.
അരസിബോ സന്ദേശം
അന്യഗ്രഹജീവികളുമായി ആശയവിനിമയം നടത്താനായി 1974-ൽ അയച്ച അരസിബോ സന്ദേശം M13-ന്റെ ദിശയിലേക്കായിരുന്നു പ്രക്ഷേപണം ചെയ്തത്.
ഉയർന്ന നക്ഷത്രസാന്ദ്രതയുള്ളതിനാൽ ജീവൻ നിലനിൽക്കുന്ന ഗ്രഹങ്ങളുണ്ടാകാൻ സാദ്ധ്യത കൂടുതലാണെന്ന് കരുതപ്പെട്ടതിനാലായിരുന്നു ഇത്.
എന്നാൽ, സന്ദേശം അവിടെയെത്തുമ്പോഴേക്കും M13 ഇപ്പോഴത്തെ സ്ഥാനത്തുനിന്ന് മാറിയിട്ടുണ്ടാകും.
അന്യഗ്രഹജീവികളോട് സമ്പർക്കം സ്ഥാപിക്കുകയെന്നതിനെക്കാൾ അത് സാധ്യമാണെന്ന് സാങ്കേതികമായി തെളിയിക്കുകയായിരുന്നു അരസിബോ സന്ദേശത്തിന്റെ ലക്ഷ്യം.
M13 ന്റെ സ്ഥാനം അവലംബം
നിർദ്ദേശാങ്കങ്ങൾ : 16 h 41 m 41.44 s , +36° 27′ 36.9″
മൈസൂർ സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/%E0%B4%AE%E0%B5%88%E0%B4%B8%E0%B5%82%E0%B5%BC_%E0%B4%B8%E0%B5%BC%E0%B4%B5%E0%B5%8D%E0%B4%B5%E0%B4%95%E0%B4%B2%E0%B4%BE%E0%B4%B6%E0%B4%BE%E0%B4%B2
കർണ്ണാടകത്തിലെ മൈസൂർ ആസ്ഥാനമായി സ്ഥിതിചെയ്യുന്ന ഒരു സർവ്വകലാശാലയാണ് മൈസൂർ സർവ്വകലാശാല ( ഇംഗ്ലീഷ് : University of Mysore ).
1916 ൽ മൈസൂരിലെ ഭരണാധികാരിയായിരുന്ന കൃഷ്ണരാജ വൊഡായാറിന്റെ (1884-1940) കാലത്താണ് ഈ സർവ്വകലാശാല സ്ഥാപിയ്ക്കപ്പെട്ടത്.
1956 ൽ യു.ജി,സി അംഗീകാരം നൽകുകയും  ബിരുദാനന്തരബിരുദം നൽകുന്നതിനുള്ള ക്രമീകരണങ്ങൾ  വിപുലപ്പെടുത്തുകയും ചെയ്തു.
ഇപ്പോൾ  42 വിഷയങ്ങളിലായി ബിരുദാനന്തര ബിരുദത്തിനു വിഭാഗങ്ങളുണ്ട്.
ആകെ 85000 വിദ്യാർത്ഥികൾ ഈ സർവ്വകലാശാലയിൽ അദ്ധ്യയനം നടത്തുന്നുണ്ട്.
പ്രശസ്തരായ അദ്ധ്യാപകർ സർവേപ്പള്ളി രാധാകൃഷ്ണൻ എച്ച്.വി.നഞ്ചുഡയ്യ കെ.വി.പുട്ടപ്പ ( കുവെമ്പു ) എസ്.ശ്രീകണ്ഠശാസ്ത്രി എസ്.പഞ്ചരത്നം ശിവരാമകൃഷ്ണ ചന്ദ്രശേഖർ അവലംബം പുറത്തേയ്ക്കുള്ള കണ്ണികൾ University of Mysore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൈസൂർ സർവ്വകലാശാലയുടെ വെബ്സൈറ്റ്
മൈഹർ ബാൻഡ് ഇംഗ്ലീഷ് വിലാസം https://ml.wikipedia.org/wiki/Maihar_Band
ഇന്ത്യൻ, പാശ്ചാത്യ സംഗീതം അവതരിപ്പിക്കുന്ന മൈഹാറിലെ ഒരു ഉപകരണ സംഗീത ഗ്രൂപ്പാണ് മൈഹർ ബാൻഡ് .
1918ൽ ചുവപ്പ് ജ്വരം എന്ന സാംക്രമികരോഗം  മധ്യപ്രദേശിലെ മൈഹറിലും പരിസര പ്രദേശങ്ങളിലും പടർന്നു പിടിച്ചു.
നിരവധി ജീവൻ,  ഈ മഹാമാരി അപഹരിച്ചു.
കുറെ കുട്ടികൾ അനാഥരായി.
സംഗീതജ്ഞനായ ഉസ്താദ് അലാവുദ്ദീൻ ഖാൻ ഈ കുട്ടികളെ സംഗീതം   പഠിപ്പിക്കുകയും പിന്നീട് മൈഹർ ബാൻഡ് എന്നറിയപ്പെടുന്ന ഓർക്കസ്ട്ര ഗ്രൂപ്പ് രൂപീകരിക്കുകയും ചെയ്തു.
മൈഹർ ഭരണാധികാരിയായിരുന്ന രാജകുമാരൻ ബ്രജ് നാഥ് സിംഗുമായി സഹകരിച്ച് ആവശ്യമായ ഉപകരണങ്ങൾ വാങ്ങി നൽകി.
കലാകാരന്മാരും ഉപകരണങ്ങളും
ബാബ ( ഉസ്താദ് അലാവുദ്ദീൻ ഖാൻ അങ്ങനെയാണ് അറിയപ്പെട്ടിരുന്നത്.) ഓരോ വിദ്യാർത്ഥിയെയും പരീക്ഷിക്കുകയും ഒരു പ്രത്യേക ഉപകരണം വായിക്കാൻ അവരെ പരിശീലിപ്പിക്കുകയും ചെയ്തു.
തുടക്കത്തിൽ ജൽ തരംഗ് ഉപയോഗിച്ചിരുന്നുവെങ്കിലും പിന്നീട് അതിന് പകരം ചിലവ് കുറഞ്ഞ  നാൽ-തരംഗ് നിർമ്മിച്ചു .
ഉപേക്ഷിക്കപെട്ട തോക്കിൻ കുഴൽ പൊട്ടിച്ച് രൂപപ്പെടുത്തിയതായിരുന്നു ഇത്.
തബല , ധോളക് , ഹാർമോണിയം , സിത്താർ തുടങ്ങിയ സാധാരണ ഉപകരണങ്ങൾക്ക് പുറമെ നിലവിലുള്ള ഉപകരണങ്ങളിൽ നിന്ന് ചെറിയ മാറ്റങ്ങളോടെ ചന്ദ്രസാരംഗ്, സിതാർ ബൻജോ എന്നിങ്ങനെ പുതിയ ചില ഉപകരണങ്ങൾ  അദ്ദേഹം രൂപപ്പെടുത്തിയെടുത്തു.
പിയാനോ , വയലിൻ , സെല്ലോ എന്നിവയുൾപ്പെടെ പാശ്ചാത്യ ഉപകരണങ്ങൾ വായിക്കാൻ അദ്ദേഹം കുട്ടികളെ പരിശീലിപ്പിച്ചു.
രാജകൊട്ടാരത്തിൽ, ബാൻഡിനായി ക്രമീകരണങ്ങൾ ചെയ്തു, പ്രധാന ഹാളിന് മുകളിലുള്ള ഗാലറിയിൽ നിന്ന് സന്ദർശനം നടത്തുന്ന വിശിഷ്ടാതിഥികൾക്കു വേണ്ടി അവർ വായിച്ചു.
മൈഹർ ബാൻഡിലെ ആദ്യ അംഗങ്ങൾ: ബാൻഡിൽ മൂന്ന് പെൺകുട്ടികളും ഉണ്ടായിരുന്നു.
സ്ത്രീകൾക്ക് പൊതുപരിപാടികളിൽ പങ്കെടുക്കാൻ  സാമൂഹ്യ വിലക്കുകൾ നിലനിന്ന കാലത്ത് ഇത് വലിയൊരു  സാമൂഹ്യ വിപ്ലവമായി കണക്കാക്കപ്പെട്ടു.
{{Columns-* * അനാർഖാൻ (സിത്താർ) വിശ്വനാഥ് (വയലിൻ) ശിവ് സഹായ (ബാൻസുരി, ക്ലാരിനെറ്റ്) റാംസ്വരൂപ് (സിത്താർ ബാഞ്ചോ) ആദ്യത്തെ ഇന്ത്യൻ ക്ലാസിക്കൽ ബാൻഡ്
ഇന്ത്യൻ രാഗങ്ങളെ അടിസ്ഥാനമാക്കി ബാബ നിരവധി ബാൻഡിഷുകൾ (കോമ്പോസിഷനുകൾ) സൃഷ്ടിച്ചു.
രാജ സദസ് സന്ദർശിക്കുന്ന യൂറോപ്യന്മാരെ രസിപ്പിക്കുന്നതിനായി അദ്ദേഹം തന്റെ വിദ്യാർത്ഥികൾക്ക് പാശ്ചാത്യ രാഗങ്ങൾ പഠിപ്പിച്ചു  .
പതിനെട്ട് കലാകാരന്മാരുമായി അദ്ദേഹം ആരംഭിച്ചു.
വിരമിച്ച ശേഷം പത്ത് കലാകാരന്മാർ മാത്രമേ അവശേഷിക്കുന്നുള്ളൂവെങ്കിലും ബാൻഡ് അതേ സംഖ്യയിൽ തന്നെ തുടരുന്നു.
ബാബയുടെ മരണശേഷം മൈഹർ  ബാൻഡിന് നേതൃത്വം നഷ്ട്ടമായി.
തുടർന്ന് മൈഹർ കുടുബത്തിലെ ഒരംഗമായ നാരായണൻ  സിംഗിൻറെ പരിശ്രമ ഫലമായി  ബാൻഡിനെ 1955ൽ ബാബ സ്ഥാപിച്ച മൈഹർ സംഗീത കോളേജുമായി ബന്ധിപ്പിച്ചു.
ആദ്യത്തെ ഇന്ത്യൻ ഓർക്കസ്ട്ര  മധ്യപ്രദേശ് സർക്കാരിന്റെ സാംസ്‌കാരിക വകുപ്പ് ഏറ്റെടുത്തു.
മൈഹാറിലും ചിലപ്പോൾ മറ്റ് നഗരങ്ങളിലും അവർ പ്രകടനം നടത്തുന്നു.
2005 ൽ ഇൻഡോറിൽ നടന്ന ലതാ മംഗേഷ്കർ അവാർഡ് ദാന ചടങ്ങിൽ പങ്കെടുത്തത് അവർ പ്രശംസ പിടിച്ചുപറ്റി, ജൂബിലി ആഘോഷങ്ങളിൽ സംസ്ഥാന സർക്കാർ അവർക്ക് ഒരു പ്രധാന സ്ഥാനം നൽകി.
അവലംബം ↑ https://www.madhyamam.com/sites/default/files/Weekend%201665_17-05-2020_04%20new.pdf 1 2 പുറം കണ്ണികൾ ലാൽമണി മിശ്ര (1973).
ഭാരതീയ സംഗീത വാദ്യ പ്രഭ ജെയിൻ (2001).
ഉസ്താദ് അലാവുദ്ദീൻ ഖാൻ .
എം‌പി ഗ്രന്ഥ് അക്കാദമി, ഭോപ്പാൽ വ്യാജ കുറിപ്പുകൾ: മൈഹർ ബാൻഡ് of a Maihar Band Recital വിഡിയോ യൂട്യൂബിൽ മൈഹറിന്റെ മങ്ങുന്ന കുറിപ്പുകൾ
മൈൻ നദി
525 കിലോമീറ്റർ നീളമുള്ള ജർമ്മനിയിലെ ഒരു നദിയാണ് മൈൻ (Main) ( ജർമ്മൻ ഉച്ചാരണം: [ˈmaɪn] ( listen ) ).
റൈൻ നദിയുടെ ഏറ്റവും നീളം കൂടിയ പോഷകനദിയായ മൈൻ, പൂർണ്ണമായും ജർമ്മനിയിലൂടെ ഒഴുകുന്ന ഏറ്റവും നീളം കൂടിയ നദിയുമാണ്.
ഫ്രാങ്ക്ഫുർട്ട് നഗരം മൈൻ നദിക്കരയിലാണ് സ്ഥിതി ചെയ്യുന്നത്.
അതിനാൽ തന്നെ ഫ്രാങ്ക്ഫുർട്ട് അം മൈൻ എന്നാണ് ഈ നഗരത്തിന്റെ ഔദ്യോഗികനാമം.
വ്യൂർസ്ബുർഗ് ആണ് മൈൻ നദിക്കരയിലെ മറ്റൊരു പ്രധാന നഗരം.
ഇതും കാണുക നെക്കാർ
മൈൻഡ് മാപ് ഇംഗ്ലീഷ് വിലാസം https://ml.wikipedia.org/wiki/Mind_map കൈകൊണ്ട് വരച്ച ഒരു മൈൻ‌ഡ് മാപ് ഫ്രീമൈൻഡ് ഉപയോഗിച്ച് വരച്ച ഒരു മൈൻ‌ഡ് മാപ്
ഒരു പ്രധാന ആശയത്തിനു ചുറ്റുമായി അതിനനുബന്ധമായ ആശയങ്ങളും, പ്രവർത്തനങ്ങളും, കുറിപ്പുകളും മറ്റും നിരത്തിയ രൂപരേഖയെയാണ് മൈൻഡ് മാപ് അഥവാ ചിന്താചിത്രം (mind map) എന്നു പറയുന്നത്.
ആശയങ്ങൾ വികസിപ്പിക്കുന്നതിനോ, പഠിക്കുന്നതിനോ, ക്രമീകരിക്കുന്നതിനോ, അവതരിപ്പിക്കുന്നതിനോ, തീരുമാനങ്ങൾ എടുക്കുന്നതിനോ ഈ രീതി അവലംബിക്കുന്നു.
ചിന്താചിത്രം ചിലപ്പോൾ ശ്രേണീ ബദ്ധവും പരസ്പരപൂരകവുമായ ഒരു പൂർണതയെ പ്രദർശിപ്പിക്കുന്നതായിത്തീരുന്നു.
ഒരു പ്രധാന ആശയത്തിൽനിന്ന് പല ചില്ലകളായി പിരിഞ്ഞ്, വീണ്ടും ചെറു ചില്ലകളായി പിരിഞ്ഞ് പടർന്ന് പന്തലിക്കുന്ന ആശയ പടലത്തെ ചിന്താചിത്രം എന്ന് പറയാം.
വാക്കുകൾ മാത്രമല്ല ചിത്രങ്ങളും ശബ്ദങ്ങളും ചലനദൃശ്യങ്ങളുമെല്ലാം മൈൻഡ് മാപ്പിന്റെ ഭാഗമാകാം.
മനസ്സ് കുരങ്ങനെ പോലെയാണ് എന്ന് പറയാറുണ്ട്.
കൃത്യമായ, രേഖീയമായ  ഒരു ദിശയിലല്ല  മനസ്സിൻറെ സഞ്ചാരം.
അതുകൊണ്ടുതന്നെ ആശയങ്ങൾ പലപ്പോഴും ശ്രേണീബദ്ധമായി മനസ്സിൽ ഉടലെടുക്കാറില്ല.
പൊതുവായ കാര്യത്തെപ്പറ്റി ചിന്തിക്കുമ്പോഴും മനസ്സിൽ അതിനോട് ബന്ധപ്പെട്ട സ്വകാര്യ വിചാരങ്ങളും കടന്നുവരാറുണ്ട്.
മൈൻഡ് മാപ്പിൽ അവ ഉൾപ്പെടുത്തേണ്ടതാണ്.
എത്തര ത്തിലാണ് മനുഷ്യ മനസ്സ് പ്രവർത്തിക്കുന്നത് എന്നതിൻറെ ഒരു ബാഹ്യ രൂപരേഖയാണ് ചിന്താചിത്രം.
വിദ്യാഭ്യാസത്തിൽ മൈൻഡ് മാപ്പിങ്ങിന് വലിയ പ്രാധാന്യമുണ്ട്.
കവിതാ പഠനത്തിലും മറ്റും വളരെ ആഴത്തിലുള്ള ഉൾക്കാഴ്ച നൽകാൻ ചിന്താചിത്രം സഹായിക്കും.
ടോണി ബുസാൻ എന്ന ബ്രിട്ടീഷ് മനശാസ്ത്രജ്ഞനാണ് മൈൻഡ് മാപ്പിംഗ് എന്ന സങ്കേതം ശാസ്ത്രീയമായി പ്രയോഗത്തിൽ വരുത്തിയത്.
ഇത് സാധാരണ രീതിയിൽ ഒരു ഒറ്റപേജ് ചിത്രം (ഡയഗ്രം) ആയിരിക്കും.
ഇതിനു കേന്ദ്രീകൃതമായ ഒരു ആശയം ഉണ്ടായിരിക്കും.
അതിന്റെ അനുബന്ധ ആശയങ്ങൾ അതിന്റെ പ്രാധാന്യമനുസരിച്ച് ശാഖകളായോ, എരിയകളായോ, കൂട്ടമായോ തിരിച്ചിട്ടുണ്ടാകും.
ആശയങ്ങളെ റേഡിയലായോ ( radial), ചിത്രീകരണ രീതിയിലോ ( graphical), നോൺ‌ലീനിയർ രീതിയിലോ (non-linear manner) അവതരിപ്പിക്കുന്നത് നല്ല രീതിയിൽ ഓർമ്മ നിൽക്കാനും, ജോലികളെ കൃത്യമായി ക്രമീകരിക്കുന്നതിനും സഹായിക്കുന്നു.
ഇത് ആശയങ്ങളെ ഓർത്തുവക്കാനായി പ്രധാനമായും ഉപയോഗിക്കുന്നു.
മൈസൂർ വാസുദേവാചാര്യർ ഇംഗ്ലീഷ് വിലാസം https://ml.wikipedia.org/wiki/Mysore_Vasudevachar
ത്യാഗരാജസ്വാമികളുടെ നേരിട്ടുള്ള ശിക്ഷ്യപരമ്പരയിൽ വരുന്ന ഒരു കർണ്ണാടക സംഗീതജ്ഞൻ ആയിരുന്നു മൈസൂർ വാസുദേവാചാര്യർ (Mysore Vasudevachar') ( കന്നഡ : ಮೈಸೂರು ವಾಸುದೇವಾಚಾರ್ ) (മെയ് 28, 1865 – മെയ്17, 1961) 200 -ഓളമുള്ള അദ്ദേഹത്തിന്റെ മിക്ക കൃതികളും തെലുങ്കിലും സംസ്കൃതത്തിലും ആയിരുന്നു.
അദ്ദേഹത്തിന്റെ ചില കൃതികൾ വളരെ പ്രശസ്തമാണ്.
കമാസ് രാഗത്തിലുള്ള ബ്രോചേവാരെവരുരാ , സുനാദവിനോദിനിയിലുള്ള ദേവാദിദേവ , ഹിന്ദോളരാഗത്തിലുള്ള മാമവതു ശ്രീ സരസ്വതി , ആഭേരി രാഗത്തിലുള്ള ഭജരേ രേ മാനസ മോഹനരാഗത്തിലുള്ള രാ രാ രാജീവലോചന എന്നിവ വളരെ പ്രസിദ്ധങ്ങളാണ്.
പദ്മഭൂഷൻ അവാർഡ് ജേതാവാണ് മൈസൂർ വാസുദേവാചാര്യർ.
കന്നഡയിൽ രണ്ടു പുസ്തകങ്ങൾ അദ്ദേഹം രചിച്ചിട്ടുണ്ട്.
ആത്മകഥയായ നിനപ്പുകളും (Nenapugalu) ഞാൻ കണ്ട കലാവീടരും (Na Kanda Kalavidaru) , ഇവയിൽ അദ്ദേഹം പല പ്രസിദ്ധരായ സംഗീതജ്ഞന്മാരുടെയും ജീവിതകഥകൾ എഴുതിയിട്ടുണ്ട്.
രുക്മിണി ദേവിയുടെ 1936 -ൽ രൂപീകരിച്ച കലാക്ഷേത്രത്തിലും അദ്ദേഹം പഠിപ്പിച്ചിട്ടുണ്ട്.
അപ്പോഴേക്കും നന്നേ പ്രായമായ അദ്ദേഹം രുഗ്മിണീദേവിയുടെ നിർബ്ബന്ധം ഒന്നുകൊണ്ടുമാത്രമാണ് കലാക്ഷേത്രത്തിലേക്ക് താമസം മാറ്റുവാനും അവിടെ പഠിപ്പിക്കുവാനും ഇടയായത്.
കലാക്ഷേത്രത്തിലെ മുഖ്യസംഗീതജ്ഞനായിത്തീർന്ന വാസുദേവാചാര്യർ രാമായണത്തിന് സംഗീതം കൊടുക്കുന്നതിൽ സഹായിച്ചിട്ടുണ്ട്.
സംഗീതത്തിനും സംസ്കൃതത്തിനും വേണ്ടി മാത്രം ജീവിച്ച അദ്ദേഹം വളരെ ലളിതമായ ഒരു ജീവിതമാണ് നയിച്ചിരുന്നത്.
1961 -ൽ തന്റെ 96 -ആമത്തെ വയസ്സിൽ വാസുദേവാചാര്യർ മരണമടഞ്ഞു.
മൈസൂർ കൊട്ടാരസദസ്സിലെ മുഖ്യ സംഗീതജ്ഞനായിരുന്ന വീണ പദ്മനാഭൈയ്യയിൽ നിന്നുമാണ് വാസുദേവാചാര്യർ സംഗീതം പഠിച്ചുതുടങ്ങിയത്.
സ്വകാര്യമായി സംഗീതം പതിക്കുന്നതോടൊപ്പം അദ്ദേഹം സംസ്കൃതത്തിലും കാവ്യം, നാടകം, അലങ്കാരം, തർക്കം, ഇതിഹാസം എന്നിവയെല്ലാം മൈസൂരിലെ മഹാരാജാ സംസ്കൃതകോളേജിൽ നിന്നും പഠിച്ചു.
മൈസൂർ മഹാരാജാവിന്റെ അകമഴിഞ്ഞ സാമ്പത്തിക പിന്തുണയുള്ളതിനാൽ പ്രസിദ്ധനായ പട്ടണം സുബ്രഹ്മണ്യ അയ്യരുടെ അടുത്തുനിന്നും തഞ്ചാവൂർ-കാവേരീതടത്തിലെ മിക്കവരുടെയും അടുത്തുനിന്നും അദ്ദേഹത്തിനു സംഗീതം അഭ്യസിക്കാൻ കഴിഞ്ഞു.
ഒടുവിൽ അദ്ദേഹം മൈസൂർ രാജസദസ്സിലെ ആസ്ഥാനവിദ്വാൻ ആയി മാറി.
തന്റെ ഗുരുവായ പട്ടണം സുബ്രഹ്മണ്യയ്യരുടെ അടുത്തുനിന്നും പഠിച്ച മധ്യമകാലത്തിൽ താനം പാടുന്നതിൽ അദ്ദേഹം പ്രസിദ്ധനായി.
സസ്കൃതത്തിൽ വിദ്വാൻ ആയതിനാൽ ഗുരുവിന്റെ സാഹിത്യത്തിലെ വരികൾ ശരിപ്പെടുത്തുന്നതിന് അദ്ദേഹം സഹായിച്ചിട്ടുമുണ്ട്.
ഇത്തരം അഭ്യാസം അദ്ദേഹത്തിന് സ്വന്തം കൃതികൾ രചിക്കുന്നതിനും ഗുണം ചെയ്തിട്ടുണ്ട്.
രാഗാലാപനത്തിലും താനം പല്ലവി പാടുന്നതിലും നിരവലിലും കൽപ്പനാസ്വരം പാടുന്നതിലുമെല്ലാം അദ്ദേഹം വിദഗ്ദ്ധനായിരുന്നു.
വാസുദേവ എന്നതായിരുന്നു അദ്ദേഹത്ത്ന്റെ മുദ്ര.
ത്യാഗരാജസ്വാമികളുടെ അനുഗ്രഹത്താലാണ് തനിക്ക് തെലുങ്കിൽ എഴുതാൻ കഴിഞ്ഞതെന്ന് അദ്ദേഹം വിശ്വസിച്ചു.
അവലംബം ഇതും കാണുക കർണ്ണാടക സംഗീതജ്ഞർ
മൈസ്തീനിയ ഇംഗ്ലീഷ് വിലാസം https://ml.wikipedia.org/wiki/Myasthenia മൈസ്തീനിയ ഗ്രാവിസ് ബാധിച്ച് കൺപോള തുറക്കാൻ പ്രയാസമനുഭവപ്പെടുന്നയാൾ
മൈസ്തീനിയ ഗ്രാവിസ് (Myasthenia Gravis) ഒരു രോഗമാണ് .
ഇതിനെ ഒരു ഓട്ടോ ഇമ്യൂൺ ഡിസീസ് എന്ന് വിശേഷിപ്പിക്കാം.
രോഗലക്ഷണം Myasthenia-gravis
നമ്മുടെ ശരീരം തന്നെ ഉല്പാദിപ്പിക്കുന്ന ആന്റി ബോഡികളുടെ ഫലമായി അത് നമ്മുടെ രോഗപ്രതിരോധശേഷിഇല്ലാതാക്കുന്നു.
ശരീരത്തിലെ പേശികളുടെ ശക്തിക്കുറവാണ് ഇതിന്റെ ഫലമായി ഉണ്ടാകുന്നത്.
പേശികളുടെ ശക്തി കുറയുന്നതിന്റെ ഭാഗമായി കണ്ണും കഴുത്തും ശരീരവുമൊക്കെ ശരിയായി ചലിപ്പിക്കാനാവാത്ത സ്ഥിതിയുണ്ടാകാം.
ശക്തിക്കുറവുമൂലം ശ്വാസമെടുക്കാൻ പറ്റാത്ത സ്ഥിതിയുമുണ്ടാകാം.
ഇത്തരം ഘട്ടമാണ് ഈ രോഗത്തെ ഗുരുതരമാക്കുന്നത്.
രക്തത്തിലെ പ്ലാസ്മ ചികിത്സയാണ് ഈ രോഗത്തിന്റെ ചികിത്സക്കുള്ള ഒരു മാർഗം.
ഇഞ്ചക്ഷനിലൂടെയും രോഗിയുടെ പ്രതിരോധ ശേഷിയെ പഴയനിലയിലെത്തിക്കാൻ കഴിയും.
മൈസ്തീനിക് ക്രൈസിസ് ഈ രോഗത്തെ സങ്കീർണമാക്കാം.
ഹൃദയ പേശികളുടെ ശക്തിക്ഷയിച്ച് ജീവവായു തലച്ചോറിലെത്തിച്ചേരാതെ രോഗി അബോധാവസ്ഥയിലേക്ക് വീഴുന്ന സ്ഥിതിയാണ് മൈസ്തീനിയ ക്രൈസിസ്.
ഈ ഘട്ടം ഒരു പക്ഷേ മരണത്തിലേക്ക് നയിച്ചേക്കാം.
ന്യൂറോ വിഭാഗത്തിലാണ് ഈ രോഗത്തിന് ചികിത്സ നടത്തണ്ടത്.
↑ |healthline.com
മൈഹർ ഘരാന
മധ്യപ്രദേശിലെ സത്നയ്ക്കും ജബല്പൂരിനും ഇടയ്ക്കുള്ള സ്ഥിതിചെയ്യുന്ന ഒരു പട്ടണമാണ് മൈഹർ.
ഹിന്ദുസ്ഥാനി സംഗീതത്തിലെ അതികായനും സംഗീതവാദകഗുരുവുമായിരുന്ന ഉസ്താദ് അല്ലാവുദ്ദീൻ ഖാന്റെ ജന്മദേശം കൂടിയാണിത്.
പ്രധാന വാദ്യ ഉപകരണങ്ങളായ സിതാർ , സുർബഹാർ , ദിൽരുബ , ബാൻസുരി , സരോദ് എന്നീ ഉപകരണങ്ങളിലെല്ലാം തന്നെ ശിഷ്യന്മാർക്കു അദ്ദേഹം പരിശീലനം നൽകിയിരുന്നു.
ഇദ്ദേഹം രൂപപ്പെടുത്തിയ ഒരു പാരമ്പര്യസമ്പ്രദായമാണ് മൈഹർ ഘരാന.
പ്രശസ്ത സിതാർ വാദകൻ പണ്ഡിറ്റ് രവിശങ്കർ , അന്നപൂർണ്ണാദേവി , അലി അക്ബർ ഖാൻ , നിഖിൽ ബാനർജി , പന്നലാൽ ഘോഷ് എന്നിവരെല്ലാം ഈ സമ്പ്രദായത്തിലെ പ്രധാന സംഗീതജ്ഞരാണ്.
പുറംകണ്ണീകൾ Maihar Gharana, website Archived 2012-07-28 at the Wayback Machine .
Maihar gharana The Times of India
മൈൻഡ് അപ്‌ലോഡിങ് ഇംഗ്ലീഷ് വിലാസം https://ml.wikipedia.org/wiki/Mind_uploading
മസ്തിഷ്കത്തെ , അഥവാ മനസ്സിനെ ഒരു കമ്പ്യൂട്ടറിലേക്കോ അതുപോലുള്ള ഏതെങ്കിലും അജൈവിക ഉപകരണങ്ങളിലേക്കോ മാറ്റി സ്ഥാപിക്കുന്ന ഒരു പ്രക്രിയയാണ് മൈൻഡ് അപ്‌ലോഡിങ് അഥവാ മൈൻഡ് ട്രാൻസ്ഫർ .
മസ്തിഷ്കത്തിന്റെ പ്രവർത്തനങ്ങളെ പൂർണമായും കമ്പ്യൂട്ടറിലേക്ക് പകർത്തിക്കഴിയുമ്പോൾ, അതിന്റെ സ്ഥാനം കമ്പ്യൂട്ടർ ഏറ്റെടുക്കുന്നു.
ഈ പകർത്തപ്പെട്ട വ്യക്തിത്വം ഒരു കമ്പ്യൂട്ടർ നിർമ്മിത വെർച്വൽ ലോകത്തിലോ അല്ലെങ്കിൽ ഒരു മനുഷ്യസദൃശ റോബോട്ടിലോ ഇൻസ്റ്റാൾ ചെയ്ത് പ്രവർത്തന സജ്ജമാക്കാവുന്നതാണ്.
കൃത്രിമ ശരീരങ്ങൾ കണ്ടുപിടിക്കപ്പെടുകയാണെങ്കിൽ അതിലും പ്രവർത്തിപ്പിക്കാം.
കമ്പ്യൂട്ടേഷണൽ ന്യൂറോസയൻസ് , ന്യൂറോ ഇൻഫർമാറ്റിക്സ് തുടങ്ങിയ മേഖലകളിൽ ഇതിനെ സംബന്ധിച്ച പഠനങ്ങൾ നടക്കുന്നുണ്ട്.
ആർട്ടിഫിഷ്യൽ ഇന്റലിജൻസ് ( കൃത്രിമ ബുദ്ധി ) ഗവേഷണ പ്രബന്ധങ്ങളിലും ഇത് പ്രതിപാദിക്കപ്പെട്ടിരിക്കുന്നു.
ഭാവിവാദികളുടെയും ട്രാൻസ് ഹ്യുമാനിസ്റ്റുകളുടെയും അഭിപ്രായപ്രകാരം വളരെ ഫലവത്തായ ഒരു അമരത്വ പ്രക്രിയയാണ് ഇത്.
ഇന്ന് ശാസ്ത്രകഥകളിലും സിനിമകളിലും കാണപ്പെടുന്ന ഈ ചിന്താഗതിയുടെ തുടക്കം ബയോമെഡിക്കൽ സാഹിത്യത്തിൽ നിന്നാണെന്ന് കരുതപ്പെടുന്നു.
ശാസ്ത്രജ്ഞരും ഗവേഷകരും ഭവിഷ്യവാദികളുമൊക്കെ സമ്പൂർണ മസ്തിഷ്ക പകർപ്പിന്റെ സാധ്യതകളെ അനുകൂലിക്കുന്നു.
ഇത് എന്ന് സംഭവിക്കും എന്ന പ്രവചനങ്ങളിൽ ചില ദിവസങ്ങൾ ഇപ്പോൾതന്നെ കഴിഞ്ഞിരിക്കുന്നു.
എന്നിരിന്നാലും ഇപ്പോഴത്തെ സാങ്കേതിക വളർച്ചാ നിരക്കുകൾ അനുസരിച്ച് ഇരുപത് വർഷങ്ങൾക്കുള്ളിൽ നടന്നേക്കാം എന്നാണ് പ്രവചനം.
ഇത് നേരത്തെയുമാകാം.
സൂപ്പർ കമ്പ്യൂട്ടറുകൾ , വെർച്വൽ റിയാലിറ്റി , മസ്തിഷ്ക-കമ്പ്യൂട്ടർ പഠനങ്ങൾ, ബ്രയിൻ മാപ്പിങ്ങ്, നാനോസാങ്കേതികവിദ്യ , നാഡീ ശാസ്ത്രം, മുതലായവയുടെ വളർച്ചാ നിരക്കുകൾ മൈൻഡ് അപ്ലോഡിങ്ങിന്റെ വളർച്ചയെ സ്വാധീനിക്കുന്നു.
അവലോകനം Neuron anatomical model Simple artificial neural network
മനുഷ്യ മസ്തിഷ്കത്തിൽ ഏതാണ്ട് 1000 ബില്ല്യൺ (1000 ലക്ഷം കോടി) നാഡീകോശങ്ങൾ ഉണ്ട്.
ആക്സോണുകൾ ഡെൻഡ്രൈറ്റുകൾ മുതലായ ഭാഗങ്ങൾ ഉപയോഗിച്ച് ഓരോ നാഡീകോശവും പരസ്പരം ബന്ധപ്പെട്ടിരിക്കുന്നു.
ആവേഗങ്ങളും ഉദ്ദീപനങ്ങളും, ഇവയ്ക്കിടയിലുള്ള സിനാപ്സിലൂടെയുള്ള നാഡീയ പ്രേഷകങ്ങൾ വഴി കൈമാറ്റം ചെയ്യപ്പെടുന്നു.
ഇങ്ങനെ നാഡീ ശൃംഖലകൾ വഴിയുള്ള ആവേഗ കൈമറ്റങ്ങളാണ് മനുഷ്യ മനസ്സിന്റെ അടിസ്ഥാനം എന്നാണ് നിലവിൽ ന്യൂറോസയൻസ് സ്ഥിരീകരിച്ച അഭിപ്രായം.
മനസ്സിന്റെ പ്രധാന പ്രവർത്തനങ്ങളായ പഠനം ( മനസ്സിലാക്കൽ ),ഓർമ്മ,ബോധം മുതലായവ ഭൗതികവും രാസ-വൈദ്യുതവുമായ പ്രവർത്തനങ്ങളുടെ ഫലമായാണ് ഉണ്ടാകുന്നതെന്ന് ന്യൂറോഗവേഷകർ പ്രസ്ഥാവിച്ചുകഴിഞ്ഞു.
ഇത് എങ്ങനെയാണെന്ന് വ്യക്തമായ നിയമങ്ങളുടെ അടിസ്ഥാനത്തിൽ പഠിച്ചെടുക്കാനാവും.
ക്രിസ്റ്റഫ് കോച്, ഗിലിയോ ടൊണോണി മുതലായവർ  'IEEE Spectrum' മാസികയിൽ എഴുതിയ ഒരു ഉദാഹരണം :
" ബോധാവസ്ഥ എന്നുള്ളത് സ്വാഭാവികമായി ഉള്ളതാണ്. ഗണിതം, ലോജിക് മുതലായവ, ഫിസിക്സ്, കെമിസ്ട്രി, ബയോളജി തുടങ്ങിയവയിലെ ചില തത്ത്വങ്ങൾ, ഇവയുടെയൊക്കെ അടിസ്ഥാനത്തിലാണ് ഇത് എന്നു ഞങ്ങൾ വിശ്വസിക്കുന്നു. അല്ലാതെ ഏതെങ്കിലും മാന്ത്രികമോ അഭൗമമോ ആയ രീതികളിലൊന്നുമല്ല ഇത് പ്രവർത്തിക്കുന്നത്. "
മൈൻഡ് അപ്‌ലോഡിങ് എന്ന ആശയം മെക്കാനിസം എന്ന തത്ത്വചിന്തയുടെ പിൻബലത്തോടുകൂടിയതാണ്.
വൈറ്റലിസം എന്ന തത്ത്വത്തെ ഇത് നിരാകരിക്കുന്നു.
കമ്പ്യൂട്ടറുകൾക്ക് ചിന്തിക്കാനും ബോധത്തെ ഉൾക്കൊള്ളാനും സാധിക്കും എന്ന് Koch, Tononi, Douglas Hofstadter, Jeff Hawkins, Marvin Minsky, Randal A. Koene, Rodolfo Llinas എന്നിവരടക്കം പല ശാസ്ത്രജ്ഞരും പ്രവചിച്ചിരിക്കുന്നു.
അപ്ലോഡ് ചെയ്യപ്പെട്ട വ്യക്തിത്വം/വിവരങ്ങൾ ക്രിത്രിമ ബുദ്ധി നിലനിൽക്കുന്ന രൂപത്തിലായിരിക്കും ഉണ്ടായിരിക്കുക.
ഇതിനെ ഇൻഫോമോർഫ് അഥവാ നൂമോർഫ് എന്നു വിളിക്കുന്നു.
മസ്തിഷ്കത്തിലെ വിവരങ്ങളെ ഉൾക്കൊള്ളാൻ എന്തുമാത്രം കമ്പ്യൂട്ടർ ശേഷി വേണം എന്നതിനെപ്പറ്റി പല മാതൃകകളും അവതരിപ്പിച്ചിട്ടുണ്ട്.
ഈ മോഡലുകളുടെ അടിസ്ഥാനത്തിൽ എത്തിയ നിഗമനം എന്തെന്നാൽ മൂർ നിയമം അനുസരിച്ച് ഏതാനും ദശാബ്ദങ്ങൾക്കുള്ളിൽ തന്നെ കമ്പ്യൂട്ടറുകൾ ഈ ശേഷി കൈവരിക്കും.
ഇങ്ങനെയൊക്കെയാണെങ്കിലും മൈൻഡ് അപ്ലോഡിങ് എന്ന ആശയം ചില ആശയപരമായ പ്രശ്നങ്ങൾ ഉയർത്തുന്നുണ്ട്.
ആത്മാവും മനസ്സും തലച്ചോറിന്റെ ചില പ്രവർത്തന ഫലമായാണ് ഉണ്ടാകുന്നതെങ്കിൽ വ്യക്തിത്വം, സ്വത്വം, മുതലായവയ്ക്ക് അപ്ലോഡിങ്ങിലൂടെ എന്തു സംഭവിക്കും തുടങ്ങിയ പ്രശ്നങ്ങൾ, പിന്നെ ജന്തുക്കളിൽ നടത്തുന്ന പരീക്ഷണങ്ങൾ, വൈദ്യശാസ്ത്ര സദാചാരസംഹിത മുതലായവയിലെ പ്രശ്നങ്ങൾ തുടങ്ങിയവ.
നേട്ടങ്ങൾ അമരത്വം
തലച്ചോറിലെ വിവരങ്ങളും മനസ്സിന്റെ പ്രവർത്തനങ്ങളും ജൈവ ശരീരത്തിൽ നിന്ന് വേർപെടുത്തിയെടുക്കാൻ സാധിച്ചാൽ, പരിമിതികളിൽ നിന്നും ശരീരത്തിന്റെ ആയുസ്സിൽ നിന്നും മുക്തമാകാം.
മസ്തിഷ്കത്തെ പൂർണമായോ ഭാഗികമായോ മറ്റൊരു ഉപകരണത്തിലേക്കോ ക്രിത്രിമത്തലച്ചോറിലേക്കോ മാറ്റാൻ സാധിച്ചാൽ മരണനിരക്ക് കുറയ്ക്കാൻ സാധിക്കും.
വേഗത വർദ്ധനവ്
അപ്ലോഡ് പോലെയുള്ള ഒരു കമ്പ്യൂട്ടർ അധിഷ്ടിത ബുദ്ധി, അത് വളരെ ബുദ്ധിയുള്ളതല്ലെങ്കിൽകൂടി സാധാരണ മനുഷ്യനെക്കാൾ വളരെ വേഗത്തിൽ ചിന്തിക്കാൻ കഴിവുള്ളതായിരിക്കും.
മനുഷ്യ മസ്തിഷ്കത്തിൽ നാഡീയ ആവേഗങ്ങൾ സെക്കൻഡിൽ 150 മീറ്റർ എന്ന വേഗത്തിലാണ് കൈമാറ്റം ചെയ്യപ്പെടുന്നത്.
എന്നാൽ പ്രകാശത്തിന്റെ വേഗത സെക്കൻഡിൽ 300 മില്ല്യൺ ( 300 ദശലക്ഷം ) മീറ്ററാണ്, അതായത് ഏതാണ്ട് രണ്ട് മില്ല്യൺ ഇരട്ടി വേഗത്തിൽ.
തന്നെയല്ല ന്യൂറോണുകൾ സെക്കൻഡിൽ 200 മുതൽ 1000 വരെ ആക്ഷൻപൊട്ടൻഷ്യലുകൾ ആണ് കൈകാര്യം ചെയ്യുന്നത്.
എന്നാൽ ആധുനിക കമ്പ്യൂട്ടർ ചിപ്പുകളിൽ ഒരു സെക്കൻഡിലെ സിഗ്നലുകൾ 3 GHz (3 ജിഗാ ഹെർട്സ് )കളാണ്, അതായത് 20 മില്ല്യൺ ഇരട്ടി.
Singularity Institute for Artificial Intelligenceലെ Eliezer Yudkowsky കണക്കുകൂട്ടിയത് പ്രകാരം ക്രിത്രിമ ന്യൂറൽശൃംഖലകളുടെ വേഗത യദാർഥ മസ്തിഷ്കത്തെക്കാൾ ഒരു മില്ല്യൺ ഇരട്ടി വേഗത്തിലായിരിക്കും.
അതായത് ഒരു വർഷത്തെ കാര്യങ്ങൾക്ക് വെറും മുപ്പത്തിയൊന്ന് സെക്കൻഡുകൾ മതിയാകും.
എന്നിരിക്കിലും, ഓരോ 100 ബില്ല്യൺ ന്യൂറോണുകൾക്കും 100 ട്രില്ല്യൺ സിനാപ്സുകൾക്കും പ്രത്യേകം കമ്പ്യൂട്ടേഷണൽ യൂണിറ്റുകൾ നിർമ്മിക്കാൻ വളരെ സങ്കീർണ്ണമായ സങ്കേതങ്ങൾ തന്നെ വേണ്ടിവരും.
അത് ഇന്നത്തെ സൂപ്പർകമ്പ്യൂട്ടറുകളെയും അപേക്ഷിച്ച് ബൃഹത്തായ ഒരു കമ്പ്യൂട്ടറോ ക്രിത്രിമ ന്യൂറൽ ശൃംഖലയോ ആവേണ്ടതുണ്ട്.
എന്നാൽ ചില ആശയങ്ങളുടെ അടിസ്ഥാനത്തിൽ, ടൈംഷെയറിങ്ങ് സങ്കേതം ഉപയോഗിച്ച് ധാരാളം ന്യൂറോണുകളെ ഒരു കമ്പ്യൂട്ടേഷണൽ യൂണിറ്റിൽ തന്നെ കൈകാര്യം ചെയ്യാൻ കഴിയും, അങ്ങനെ കമ്പ്യൂട്ടറുകളുടെ വലിപ്പം കുറയ്ക്കാൻ സാധിക്കും.
പക്ഷേ വേഗത കുറയും.